ఒకప్పటి టాప్ డైరెక్టర్ రవిరాజా పినిశెట్టి కొడుకైనప్పటికీ ఎంతో కష్టపడి హీరోగా ఎదిగాడు ఆది పినిశెట్టి. తమిళంలో, తెలుగులో పలు సినిమాల్లో హీరోగా చేసిన ఆది.. ఇప్పుడు విలన్ పాత్రలకు మళ్లాడు. ‘సరైనోడు’లో బన్నీకి విలన్గా నటించిన ఆది.. ప్రస్తుతం పవన్కల్యాణ్, నాని సినిమాల్లో నటిస్తున్నాడు. కాగా, మోహన్బాబు తనయుడు మంచు మనోజ్ తనకు ప్రాణ స్నేహితుడని, అతనితోనే తాను క్లోజ్గా ఉంటానని ఓ ఇంటర్వ్యూలో చెప్పాడు. అలాగే చిన్నప్పుడు జరిగిన ఓ సరదా సంఘటనను గుర్తు చేసుకున్నాడు.‘నాకు మనోజ్ చాలా మంచి స్నేహితుడు. మా నాన్నగారి డైరెక్షన్లో మోహన్బాబుగారు కొన్ని సినిమాలు చేశారు. ఆ సమయంలో ఓ సినిమా షూటింగ్ కోసం మోహన్బాబు కుటుంబంతో కలిసి, మా ఫ్యామిలీ కూడా ఫ్రాన్స్కు బయల్దేరింది. పారిస్లో ఓ చోట షూటింగ్ జరుగుతున్నప్పుడు నేను, మనోజ్ కలిసి ఎవరికీ చెప్పకుండా ఓ బస్ ఎక్కి వేరే చోటకి వెళ్లాం. తిరిగి షూటింగ్ జరిగిన ప్రాంతానికి వచ్చేసరికి అక్కడ ఎవరూ లేరు. మాకు చాలా భయమేసింది.జేబులో డబ్బులు కూడా లేవు. అక్కడ అందరూ ఫ్రెంచ్లోనే మాట్లాడతారు. ఇంగ్లీష్ ఉపయోగించరు. దీంతో మాకు ఏం చేయాలో తెలియలేదు. చివరకు ఓ నది వంతెన వద్ద తెలుగు పాటలు పాడుతూ టోపీలు ముందు పెట్టుకుని కూర్చుని బిచ్చగాళ్లుగా మారిపోయాం. కొంతమంది డబ్బులు వేశారు. ఆ డబ్బులతో బస్ ఎక్కి మా వాళ్లను చేరుకున్నామ’ని చెప్పాడు ఆది.
okappati tap director raviraja pinisetti kodukainappatiki entho kashtapadi heeroga edigaadu aadi pinisetti. tamilamlo, telugulo palu cinemallo heeroga chesina aadi.. ippudu vilan paatralaku mallaadu. ‘sarainodu’loo banneeki vilangaa natinchina aadi.. prastutam pavankalyan, naani cinemallo natistunnadu. kaga, mohanbabu tanayudu manchu manoz tanaku praana snehitudani, atanitone taanu klojga untaanani oo interviewlo cheppaadu. alaage chinnappudu jarigina oo sarada sanghatananu gurtu chesukunnadu.‘naaku manoz chala manchi snehitudu. maa naannagaari directionlo mohanbaabugaaru konni cinimaalu chesaru. aa samayamlo oo sinima shooting kosam mohanbabu kutumbamtho kalisi, maa famili kuudaa fraansku bayalderindi. paarislo oo chota shooting jarugutunnappudu nenu, manoz kalisi evariki cheppakunda oo bus ekki vere chotaki vellaam. tirigi shooting jarigina praantaaniki vachesariki akkada evaruu leru. maaku chala bhayamesindi.jebulo dabbulu kuudaa levu. akkada andaruu frenchlone maatlaadataaru. ingleesh upayogincharu. deentho maaku yem cheyalo teliyaledu. chivaraku oo nadi vantena vadda telugu paatalu paadutuu topeelu mundu pettukuni kuurchuni bicchagaallugaa maripoyam. kontamandi dabbulu vaesaaru. aa dabbulatho bus ekki maa vaallanu cherukunnama’ni cheppaadu aadi.